CELEX: 32020R1290
Language: sl
Date: 2020-09-09 00:00:00
Title: Izvedbena uredba Komisije (EU) 2020/1290 z dne 9. septembra 2020 o uvrstitvi določenega blaga v kombinirano nomenklaturo

16.9.2020   
               
               
                  SL
               
               
                  Uradni list Evropske unije
               
               
                  L 302/14
               
            
         IZVEDBENA UREDBA KOMISIJE (EU) 2020/1290
         z dne 9. septembra 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v vseh državah članicah.
         
         
            V Bruslju, 9. septembra 2020
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Lesene letvice iz več plasti bukovih ali brezovih furnirjev, dolžine med 480 mm in 1 960 mm, širine med 25 mm in 105 mm ter debeline približno 10 mm.
                        So luščene, laminirane, zlepljene in premazane. Letvice so na straneh zaobljene in so lahko ravne ali ukrivljene. Imajo veliko nosilnost in upogibno trdnost.
                        Zasnovane so tako, da se lahko brez kakršne koli nadaljnje obdelave vgradijo v ogrodja ležišč, naslanjačev ali kavčev.
                        Glej sliko  (*1).
                     
                     
                        4421 99 99
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 4421, 4421 99 in 4421 99 99.
                        Uvrstitev pod tarifno številko 9401 ali 9403 kot deli pohištva je izključena, prvič, ker ni mogoče ugotoviti, ali je treba letvice vgraditi samo/izrecno v ogrodja izdelkov iz tarifne številke 9401 ali v ogrodja izdelkov iz tarifne številke 9403. Poglavje 94 zajema le dele blaga iz tarifnih številk 9401 in 9403, kadar so po obliki ali drugih posebnih značilnostih opredeljeni kot deli, zasnovani izključno ali pretežno za izdelek iz teh tarifnih številk (glej tudi pojasnjevalne opombe harmoniziranega sistema k poglavju 94, deli).
                        Drugič, letvice niso del ležišč, naslanjačev ali kavčev, ker pa so zasnovane tako, da jih je mogoče vgraditi v njihova ogrodja, so del posteljnega dna iz tarifne številke 9404. V skladu z opombo 3(B) k poglavju 94 se posteljna dna, kadar so predložena ločeno, med drugim ne smejo uvrščati kot deli pod tarifno številko 9401 ali 9403. Ker tarifna številka 9404 ne zajema „delov“, ampak samo končne izdelke, je uvrstitev pod navedeno tarifno številko prav tako izključena.
                        Letvice so glede na svoje objektivne značilnosti (enake dimenzije vsaj enega para letvic, zaobljeni robovi, površinska obdelava, velika nosilnost in upogibana trdnost) prepoznavne kot deli ogrodij. Obdelane so tako, da so dobile bistveni značaj izdelkov iz druge tarifne številke (izdelki iz lameliranega lesa) (glej tudi pojasnjevalne opombe harmoniziranega sistema k tarifni številki 4412, drugi odstavek). Uvrstitev pod tarifno številko 4412 kot lameliran les je zato izključena.
                        Letvice se zato uvrstijo glede na sestavni material, in sicer pod oznako KN 4421 99 99 kot drugi leseni izdelki.
                     
                  
               
            
               (*1)  Slika je samo informativne narave.